Vrou vertel hoe modelbaas haar glo verkrag hetDawie de Villiers in die hof. Foto: ANA Die vrou (20), wie se naam volgens wet nie genoem kan word nie, het aan die Johannesburgse hooggeregshof gesê De Villiers het haar verkrag toe sy nog ŉ minderjarige was. Sy het vertel hoe De Villiers haar na ŉ groep-fotosessie genooi het, maar geen van die ander modelle het opgedaag nie. Sy het verklee en ŉ bikini aangetrek vir die fotosessie, waarna De Villiers haar op die rusbank in sy ateljee verkrag het. Sy het gesê De Villiers het ŉ kondoom gebruik en haar ŉ voorbehoedpil gegee toe hulle mekaar weer gesien het ná die verkragting. Die vrou het deurentyd sag gepraat en soms in trane uitgebars tydens haar getuienis. De Villiers staan tereg op 38 aanklagte, onder meer verkragting, seksuele aanranding, die besit van kinderpornografie, meineed en bedrog. Die verhoor duur voort. Klik hier vir alle vorige berigte oor die saak op Maroela Media.